《送陈奇秘校游寝邱》
宋代·刘敞

世往人物非，古今共滔滔。闻君寝邱客，因忆孙叔敖。

脱身田野寝，功业青云高。忧国不顾家，子孙负薪劳。

苟无滑稽士，亦已埋蓬蒿。嗟来千户封，晚受侯王褒。

贤卿尚遗忘，反慕贪与饕。况彼里闾人，安能厌糠糟。

伊昔方断蛇，许身轻鸿毛。阴德尚有报，天宁绐吾曹。

努力道路勤，我心良郁陶。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。